અવિશ્વાસ પ્રસ્તાવ પણ આવી જ એક નિરર્થક ચાલ રહી. જ્યારે તમે જાણો છો કે તમારી પાર્ટી પાસે ટેકા વગર અવિશ્વાસ પ્રસ્તાવ મુકવા જેટલી પણ સીટો નથી, તો આ નાટક કેમ…? પારકી આશાએ…? કે અન્ય પાર્ટીઓના છૂટક MP ઓના જોરે…? પણ અહીં કોંગ્રેસ ગુજરાતી કહેવત ‘પારકી આશા સદા નિરાશા’ ભૂલી જ ગઈ અથવા એના મહત્વને અસ્વીકારી દીધું. એમણે અવિશ્વાસ પ્રસ્તાવના સામે પૂછાયેલા પ્રશ્નોમાં પણ અટલબિહારી સરકાર વખતની જ આધારહીન દલીલ મૂકી. પણ એ દલીલ અમાન્ય જ ગણાય, કારણ કે અટલબિહારી વાજપેયી વખતનો સમય અલગ હતો અને આજનો સમય અલગ છે. આજથી ૨૦ વર્ષ પહેલાં પસંદગીના ઘણા વીકલ્પો હતા, જે આજે યોગ્ય નેતુત્વના અભાવે નથી રહ્યા… આજે એવો એક પણ નેતા સક્ષમ નથી, જે ખાડે જતી કોંગ્રેસને બચાવી શકે… એવો એક પણ નેતા નથી કે મોદીજીની વિરુદ્ધમાં ઉભો રહી શકે… એવો એક પણ નેતા નથી જે ભાજપના એજન્ડાને સમજીને દેશ હિત માટે લડી શકે… એવો એક પણ નેતા નથી જે પ્રજાના પ્રશ્નોને લોકસભા અને રાજ્યસભામાં લાવી શકે… કોંગ્રેસ પાર્ટીમાં તો બદનસીબે પોતાના જ સભ્યો એટલા લાલચી છે, કે પાર્ટી છોડતા અને વિપક્ષમાં ભળી જતા પણ જરાય વિચાર નથી કરતા. અને થાય પણ કેમ…? ડૂબતી નાવમાંથી કૂદીને બહાર પડવું એ જ માનવ સહજ સમજદારી પણ છે. એટલે કોંગ્રેસના ડૂબતા જહાજમાંથી કૂદીને બહાર આશરો શોધતા MLA કે MP ને હું દોષી પણ નથી જ માનતો. કારણ કે કોંગ્રેસ પોતે પણ જાણે છે એ કારણ, જેના કારણે પાર્ટી સતત તૂટી રહી છે. તેમ છતાં કોંગ્રેસ એ જ પ્રકારની રાજનીતિ કરવા માંગે છે, જે એના મૂળિયાંને સડાવી રહી છે. સત્તાની ભૂખ એમનામાં એટલી હદે વ્યાપેલી છે કે એ લોકો ભાજપની જેમ સપોર્ટ વગરની ચૂંટણી લડવાની બુદ્ધિ જ ગુમાવી ચુક્યા છે. (એમ કરવાથી તુરંત ફાયદો ભલે ન થાય, પણ લાંબા ગાળે આ રસ્તો પાર્ટીની છીંવાયેલી લોકપ્રિયતા આપવી શકવા સશક્ત ઉપાય છે. ભલે સતત ૧૫ વર્ષ એ હારે, પણ ગર્વ તો જરૂર લઈ શકે કે અમે એકલે હાથે આ જંગ લડ્યા છીએ. પણ શરમની વાત તો વર્તમાનમાં એ છે કે ૭૦ વર્ષ જૂની પાર્ટીને વિપક્ષ પણ એકલા હાથે રચવા જેટલી સંખ્યા લોકસભામાં નથી મળી રહી. જો આ પાર્ટી વિપક્ષ બનાવવા જેટલી પણ મજબૂત નથી રહી શકી તો જરૂર એના પાછળ પણ અઢળક જવાબદાર કારણ તો હશે જ… પણ કોઈએ એ કારણો પર વિચારણા નથી કરી. અને કરી હોય તો એને નાથવાના પ્રોપર એજન્ડા બનાવવામાં નિશ્ફળ રહી છે. જો આ કારણ શોધીને એ લોકો સુલઝાવી શક્યા હોત, તો એમને અવિશ્વાસની દરખાસ્તના રિજલ્ટ થયા પહેલા જ આવનારા પરિણામો પર અવિશ્વાસ ન રાખવો પડ્યો હોત.)